
DR.30.10.2018                                                                                                                            59                   

 
■1610 

 Jadi Yang Berhormat Batu Kawan, ada? Okey, LPPKN telah menjadi panel pada 
Jawatankuasa Pembangunan Kurikulum Sekolah Rendah dan Menengah ataupun KSSR dan 
KSSM bersama Kementerian Pendidikan Malaysia sejak tahun 2008 bagi subjek Pendidikan 
Kesihatan. Pengisian subjek di dalam KSSR dan KSSM adalah 75 peratus berkaitan 
pendidikan kesihatan seksual dan reproduktif. Manakala 25 peratus adalah topik kesihatan 
yang lain. KSSR telah mula diperkenalkan di sekolah pada tahun 2011 dan program 
sokongan kurikulum PEKERTI di sekolah juga dilaksanakan oleh LPPKN sejak tahun 2012 
bagi mengukuhkan lagi ilmu dan kemahiran dalam bidang tersebut.  

Program ini menyasarkan pelajar sekolah Tahun 6 dan Tingkatan 3. LPPKN turut 
merancang tahun depan untuk meluaskan program PEKERTI di sekolah agama. Akan tetapi 
ia tertakluk kepada peruntukkan tahun 2019 yang kita pohon dan kita memanggil dan 
menyeru semua kerajaan negeri supaya bantu melaksanakan program seperti ini di sekolah 
agama juga. LPPKN turut bersedia untuk menyumbang kepakaran dan memberi kerjasama 
kepada KPM sekiranya kurikulum pendidikan kesihatan ingin ditambah baik lagi. Seperti yang 
telah dijawab sebelum ini, kementerian kita juga akan melaksanakan program kesedaran 
melalui sosial media. Bukan sahaja untuk pelajar Tahun 6 dan Tingkatan 3 akan tetapi juga 
untuk golongan kecil yang menonton YouTube semua supaya mereka tahu safe touch dan 
bad touch. Ini adalah permulaan. Silakan Yang Berhormat Batu Kawan.  

 Puan Kasthuriraani a/p Patto [Batu Kawan]: Terima kasih Tuan Yang di-Pertua, 
terima kasih Yang Berhormat Timbalan Menteri. Berdasarkan jawapan yang diberikan oleh 
Yang Berhormat Timbalan Menteri, menurut statistik LPPKN minggu lepas hanya 10 peratus 
daripada anak-anak muda pernah menggunakan contraceptive untuk sebagai satu 
pencegahan kehamilan. Akan tetapi dalam isu yang sama, saya juga ingin bertanya. Saya 
difahamkan oleh kerajaan sebelum ini bahawa program PEKERTI ini bukan tertakluk untuk 
semua sekolah. 

 Puan Hannah Yeoh: Betul. 

 Puan Kasthuriraani a/p Patto [Batu Kawan]: Maka sebahagian sekolah sahaja 
dipilih. Saya ingin tahu apakah kriteria pemilihan sekolah-sekolah ini dan saya rasa ini patut 
across the board untuk semua sekolah, vernakular sekolah Tamil, sekolah Cina, sekolah 
Agama, sekolah tahfiz di mana kita lihat banyak isu-isu dengan izin sexual violence against 
children. Saya rasa sekiranya kita hendak mulakan program PEKERTI ini, patut diberikan 
kepada semua kanak-kanak dan bukan sahaja Darjah 6 dan Tingkatan 3. Sebab selepas 
Tingkatan 3, masa itu lah the… 

Puan Hannah Yeoh: Curiosity. 

Puan Kasthuriraani a/p Patto [Batu Kawan]: Investigating curiosity age. Jadi saya 
minta ditekankan untuk Tingkatan 4, Tingkatan 5 juga saya cadangkan. Saya harap 
Kementerian Kewangan juga akan memberikan kerjasama untuk memastikan peruntukkan 
lebih diberi supaya semua sekolah-sekolah mendapat manfaat daripada program PEKERTI 
ini.  

 Puan Hannah Yeoh:  Saya setuju dengan Yang Berhormat Batu Kawan. Mengikut 
data kita, setakat ini hanya 153 buah sekolah menerima manfaat daripada program PEKERTI 
ini dan telah memberikan khidmat nasihat kepada 12,130 orang pelajar dan 683 guru. Tidak 
extensive. Akan tetapi program PEKERTI ini bukan sahaja bukan sahaja di sekolah tetapi 
ada diberikan di komuniti. Untuk peserta di komuniti di tempat-tempat yang mereka pergi ini 
lebih ramai lagi penerima manfaat 779,895. Jadi apabila mereka masuk ke kampung, mereka 
buat program seperti ini bukan sahaja di sekolah tetapi di komuniti dan juga di institusi. Saya 
setuju sangat dengan Yang Berhormat Batu Kawan dan kami sedang berbincang dengan 
Kementerian Pendidikan supaya Program Kesedaran Reproduktif ini kita kena mulakan 
bukan sahaja semasa mereka di Darjah 6 tetapi sekarang kalau kita lihat trend-trend semasa 
ada banyak mangsa-mangsa semuda 6 tahun, 7 tahun.  

Jadi di peringkat sekolah rendah sudah mereka mesti mempunyai kesedaran 
mengenai tubuh badan mereka dan healthy boundaries. Okey, kita kena memperkasakan 
golongan kanak-kanak untuk menjaga diri mereka sendiri sama ada mereka di rumah 
ataupun di sekolah mereka tahu ini adalah zon tidak selamat untuk saya. Jadi memang tahun 
depan kita akan membuat mapping dan kita telah pun berbincang dengan LPPKN supaya 
tahun depan kita hendak fokus kawasan-kawasan di mana baby dumping sangat tinggi. 



#1610. Jadi Yang Berhormat Batu Kawan, ada? Okey, LPPKN telah menjadi panel pada Jawatankuasa Pembangunan Kurikulum Sekolah Rendah dan Menengah ataupun KSSR dan KSSM bersama Kementerian Pendidikan Malaysia sejak tahun 2008 bagi subjek Pendidikan Kesihatan. Pengisian subjek di dalam KSSR dan KSSM adalah 75 peratus berkaitan pendidikan kesihatan seksual dan reproduktif. Manakala 25 peratus adalah topik kesihatan yang lain. KSSR telah mula diperkenalkan di sekolah pada tahun 2011 dan program sokongan kurikulum PEKERTI di sekolah juga dilaksanakan oleh LPPKN sejak tahun 2012 bagi mengukuhkan lagi ilmu dan kemahiran dalam bidang tersebut. Program ini menyasarkan pelajar sekolah Tahun 6 dan Tingkatan 3. LPPKN turut merancang tahun depan untuk meluaskan program PEKERTI di sekolah agama. Akan tetapi ia tertakluk kepada peruntukkan tahun 2019 yang kita pohon dan kita memanggil dan menyeru semua kerajaan negeri supaya bantu melaksanakan program seperti ini di sekolah agama juga. LPPKN turut bersedia untuk menyumbang kepakaran dan memberi kerjasama kepada KPM sekiranya kurikulum pendidikan kesihatan ingin ditambah baik lagi. Seperti yang telah dijawab sebelum ini, kementerian kita juga akan melaksanakan program kesedaran melalui sosial media. Bukan sahaja untuk pelajar Tahun 6 dan Tingkatan 3 akan tetapi juga untuk golongan kecil yang menonton YouTube semua supaya mereka tahu safe touch dan bad touch. Ini adalah permulaan. Silakan Yang Berhormat Batu Kawan. Puan Kasthuriraani a/p Patto [Batu Kawan]: Terima kasih Tuan Yang di-Pertua, terima kasih Yang Berhormat Timbalan Menteri. Berdasarkan jawapan yang diberikan oleh Yang Berhormat Timbalan Menteri, menurut statistik LPPKN minggu lepas hanya 10 peratus daripada anak-anak muda pernah menggunakan contraceptive untuk sebagai satu pencegahan kehamilan. Akan tetapi dalam isu yang sama, saya juga ingin bertanya. Saya difahamkan oleh kerajaan sebelum ini bahawa program PEKERTI ini bukan tertakluk untuk semua sekolah. Puan Hannah Yeoh: Betul. Puan Kasthuriraani a/p Patto [Batu Kawan]: Maka sebahagian sekolah sahaja dipilih. Saya ingin tahu apakah kriteria pemilihan sekolah-sekolah ini dan saya rasa ini patut across the board untuk semua sekolah, vernakular sekolah Tamil, sekolah Cina, sekolah Agama, sekolah tahfiz di mana kita lihat banyak isu-isu dengan izin sexual violence against children. Saya rasa sekiranya kita hendak mulakan program PEKERTI ini, patut diberikan kepada semua kanak-kanak dan bukan sahaja Darjah 6 dan Tingkatan 3. Sebab selepas Tingkatan 3, masa itu lah the... Puan Hannah Yeoh: Curiosity. Puan Kasthuriraani a/p Patto [Batu Kawan]: Investigating curiosity age. Jadi saya minta ditekankan untuk Tingkatan 4, Tingkatan 5 juga saya cadangkan. Saya harap Kementerian Kewangan juga akan memberikan kerjasama untuk memastikan peruntukkan lebih diberi supaya semua sekolah-sekolah mendapat manfaat daripada program PEKERTI ini. Puan Hannah Yeoh: Saya setuju dengan Yang Berhormat Batu Kawan. Mengikut data kita, setakat ini hanya 153 buah sekolah menerima manfaat daripada program PEKERTI ini dan telah memberikan khidmat nasihat kepada 12,130 orang pelajar dan 683 guru. Tidak extensive. Akan tetapi program PEKERTI ini bukan sahaja bukan sahaja di sekolah tetapi ada diberikan di komuniti. Untuk peserta di komuniti di tempat-tempat yang mereka pergi ini lebih ramai lagi penerima manfaat 779,895. Jadi apabila mereka masuk ke kampung, mereka buat program seperti ini bukan sahaja di sekolah tetapi di komuniti dan juga di institusi. Saya setuju sangat dengan Yang Berhormat Batu Kawan dan kami sedang berbincang dengan Kementerian Pendidikan supaya Program Kesedaran Reproduktif ini kita kena mulakan bukan sahaja semasa mereka di Darjah 6 tetapi sekarang kalau kita lihat trend-trend semasa ada banyak mangsa-mangsa semuda 6 tahun, 7 tahun. Jadi di peringkat sekolah rendah sudah mereka mesti mempunyai kesedaran mengenai tubuh badan mereka dan healthy boundaries. Okey, kita kena memperkasakan golongan kanak-kanak untuk menjaga diri mereka sendiri sama ada mereka di rumah ataupun di sekolah mereka tahu ini adalah zon tidak selamat untuk saya. Jadi memang tahun depan kita akan membuat mapping dan kita telah pun berbincang dengan LPPKN supaya tahun depan kita hendak fokus kawasan-kawasan di mana baby dumping sangat tinggi.